
Z A P I S N I K

19. sjednice Vijeća Mjesnog odbora Donja Dubrava,

održane 15. studenoga 2022.

u objektu mjesne samouprave „Ivan Mažuranić“, Vrpoljska 10,

s početkom u 17,00 sati

NAZOČNI ČLANOVI VIJEĆA:

Vladimir Matić, Hrvoje Sekušak, Marija Margetić, Gordana Marković, Igor Salopek i Dorotea Šafranić.

NENAZOČNI ČLANOVI VIJEĆA:

Nikola Glasnović.

OSTALI NAZOČNI:

Marijan Župan, stručni savjetnik za rad tijela mjesne samouprave.

Predsjedava Vladimir Matić, predsjednik Vijeća.

Zapisnik vodi: Marijan Župan.


Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 19. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 18. sjednice Vijeća, održane 28. listopada 2022., bez izmjena.
           Na prijedlog predsjednika Vijeće jednoglasno prihvaća uvrštenje dopunske točke u predloženi dnevni red, koja glasi: 
6. Prijedlog zaključka o odobrenju korištenja sredstava.

Predsjednik, nakon usvajanja dopunske točke dnevnog reda, daje na usvajanje dnevni red u cjelini.
          Vijeće jednoglasno utvrđuje

DNEVNI RED:

1. Prijedlog zaključka o davanju mišljenja o Prijedlogu programa građenja komunalne infrastrukture na području Grada Zagreba u 2023;

2. Prijedlog zaključka o davanju mišljenja o Prijedlogu programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023;

3. Prijedlog zaključka o prijedlogu postavljanja prometnog znaka „Zabrana parkiranja osim za djelatnike i korisnike DV I.B.Mažuranić“, Cerska ulica 22;

4. Prijedlog zaključka o prijedlogu postavljanja prometnog znaka „Zabrana parkiranja“ kod pomoćnog kolnog ulaza u DV I.B.Mažuranić, Cerska ulica 22;

5. Prijedlog zaključka o davanju mišljenja o zahtjevu za zakup neizgrađenog građevinskog zemljišta, k.č. 6471 k.o. Dubrava;
6. Prijedlog zaključka o odobrenju korištenja sredstava;
7. Aktualna komunalna problematika;

8. Pitanja, prijedlozi i obavijesti.
Ad 1. Prijedlog zaključka o davanju mišljenja o Prijedlogu programa građenja 
          komunalne infrastrukture na području Grada Zagreba u 2023.

Članovi Vijeća primili su pisani materijal uz poziv.


U raspravi sudjeluju:  Svi članovi Vijeća.

Vijeće jednoglasno donosi

Z A K LJ U Č A K

o davanju mišljenja o Prijedlogu programa građenja

komunalne infrastrukture na području Grada Zagreba u 2023.

1. Razmotren je Prijedlog programa građenja komunalne infrastrukture na području Grada Zagreba u 2023.
2. Prijedlog programa građenja komunalne infrastrukture na području Grada Zagreba u 2023. prihvaća se u cijelosti, ali uz prijedlog da se izvedu sljedeći radovi:
-  Štefanovečka cesta, kod spoja s ulicom Dubrava – uređenje skretanja prema 
   zapadu.

3. Ovaj Zaključak dostavlja se Vijeću Gradske četvrti Donja Dubrava na daljnje postupanje.

Ad 2. Prijedlog zaključka o davanju mišljenja o Prijedlogu programa održavanja 
          javnih prometnih površina, građevina i uređaja javne namjene, javne rasvjete te 
          izvanrednog održavanja nerazvrstanih cesta na području Grada Zagreba u 2023.

Članovi Vijeća primili su pisani materijal uz poziv.


U raspravi sudjeluju:  Svi članovi Vijeća.

Vijeće jednoglasno donosi
Z A K LJ U Č A K

o davanju mišljenja o Prijedlogu programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.
1. Razmotren je Prijedlog programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023. 

2. Prijedlog programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023. prihvaća se u cijelosti.

3. Ovaj Zaključak dostavlja se Vijeću Gradske četvrti Donja Dubrava na daljnje postupanje.

Ad 3.  Prijedlog zaključka o prijedlogu postavljanja prometnog znaka „Zabrana 
           parkiranja osim za djelatnike i korisnike DV I.B.Mažuranić“, Cerska ulica 22.

Članovi Vijeća primili su pisani materijal uz poziv.


U raspravi sudjeluju:  Svi članovi Vijeća.

Vijeće jednoglasno donosi
Z A K LJ U Č A K

o prijedlogu postavljanja prometnog znaka „Zabrana parkiranja

osim za djelatnike i korisnike DV I.B.Mažuranić“, Cerska ulica 22

1. Razmotrena je zamolba Dječjeg vrtića Ivane Brlić Mažuranić, Zagreb, Cerska ulica 22, da se kod ulaza u dječji vrtić sa strane Štefanovečke ceste postavi prometni znak „Zabrana parkiranja osim za djelatnike i korisnike DV I.B.Mažuranić“.

2. Predlaže se da se postupi po zahtjevu jer se temelji na činjenici da stanari okolnih objekata svoja vozila parkiraju ispred ograde vrtića (i na duže vrijeme), što stvara problem djelatnicima, ali isto tako i roditeljima koji pri dovođenju i odvođenju djece iz vrtića nemaju mogućnost barem nakratko parkirati.

3. Ovaj Zaključak dostavlja se Vijeću Gradske četvrti Donja Dubrava na daljnje postupanje.

Ad 4. Prijedlog zaključka o prijedlogu postavljanja prometnog znaka „Zabrana 
          parkiranja“ kod pomoćnog kolnog ulaza u DV I.B.Mažuranić, Cerska ulica 22.

Članovi Vijeća primili su pisani materijal uz poziv.


U raspravi sudjeluju:  Svi članovi Vijeća.

Vijeće jednoglasno donosi
Z A K LJ U Č A K

o prijedlogu postavljanja prometnog znaka 

„Zabrana parkiranja“ kod pomoćnog kolnog ulaza

 u dvorište Dječjeg vrtića Ivane Brlić Mažuranić

1. Razmotrena je zamolba Dječjeg vrtića Ivane Brlić Mažuranić, Zagreb, Cerska ulica 22, da se kod pomoćnog kolnog ulaza u dvorište dječjeg vrtića postavi prometni znak „Zabrana parkiranja“.

2. Predlaže se da se postupi po zahtjevu jer se podnosi iz razloga što stanari okolnih stambenih objekata svoja vozila parkiraju na pomoćni kolni ulaz u dvorište dječjeg vrtića što spriječava njegovo svakodnevno korištenje za redovne potrebe vrtića.
3. Ovaj Zaključak dostavlja se Vijeću Gradske četvrti Donja Dubrava na daljnje postupanje.

Ad 5. Prijedlog zaključka o davanju mišljenja o zahtjevu za zakup neizgrađenog  

          građevinskog zemljišta, k.č. 6471 k.o. Dubrava.

Članovi Vijeća primili su pisani materijal uz poziv.


U raspravi sudjeluju:  Svi članovi Vijeća.

Vijeće jednoglasno donosi
Z A K LJ U Č A K

o davanju mišljenja o zahtjevu za zakup 

neizgrađenog građevinskog zemljišta,

  k.č.br. 6471 k.o. Dubrava

1. Razmotren je dopis Gradskog ureda za upravljanje imovinom i stanovanje u svezi zahtjeva Tome Palića, iz Zagreba, Beketinačka ulica k.br. 7, za zakup neizgrađenog građevinskog zemljišta, oznake k.č.br. 6471 k.o. Dubrava, ukupne površine 232m[image: image2.png]


u svrhu uređenja skladišta i za parkiranje osobnog vozila za vlastite potrebe.

2. Predlaže se da se ne udovolji predmetnom zahtjevu za dodjelu u zakup navedenog neizgrađenog građevinskog zemljišta.

3. Mišljenje iz točke 2. ovoga Zaključka temelji se na javnom interesu i potrebi Mjesnog odbora Donja Dubrava za korištenjem k.č.br. 6471 k.o. Dubrava (zelena površina za dječje igralište, gradnja dječjeg vrtića, gradnja objekta mjesne samouprave itd.).

4. Ovaj Zaključak dostavlja se Vijeću Gradske četvrti Donja Dubrava na daljnje postupanje.

Ad 6. Prijedlog zaključka o odobrenju korištenja sredstava.
            Članovi Vijeća primili su pisani materijal uz poziv.


U raspravi sudjeluju:  Svi članovi Vijeća.

Vijeće s 4 glasa ZA i 2 SUZDRŽANA glasa donosi
Z A K L J U Č A K

o odobrenju korištenja sredstava

1. Vijeće odobrava isplatu sredstava iz razdjela 0502 Proračuna Grada Zagreba za 2022. godinu, na teret Pozicije 270-3299 „Ostali nespomenuti rashodi poslovanja“. Vijeće Mjesnog odbora Donja Dubrava, u svrhu organizacije Adventa u Dubravi i promocije Vijeća, financira nabavu  prigodnih jakni u iznosu od 3.500,00 kn.

Sredstva će biti uplaćena u korist Most wanted d.o.o., Savska cesta 41, Zagreb, sukladno ponudi broj 0003-2022 od 29. listopada 2022. godine.

2. Ovaj se Zaključak dostavlja Gradskom uredu za mjesnu samoupravu, civilnu zaštitu i sigurnost na postupanje.

           Ad 7. Aktualna komunalna problematika

                      Nitko se nije javio za riječ.

          Ad 8. Pitanja, prijedlozi i obavijesti

                     Nije bilo javljanja za riječ.

Dovršeno u 18,30 sati.

KLASA: 024-08/22-003/2297
URBROJ: 251-13-11-4/002-2

Zagreb, 15. studenoga 2022.

Zapisnik sastavio: 






       

Marijan Župan

stručni savjetnik za rad

tijela mjesne samouprave
Predsjednik

Vijeća Mjesnog odbora

Donja Dubrava

Vladimir Matić

